Ramapos šventykla

Ramapos šventykla () arba Rudrešvaros šventykla – hinduistinė šventovė pietų Indijoje, Telanganoje, 66 km nuo Varangalio, Palameto kaime (Mulugu rajonas), prie Ramapos tvenkinio; pašvęsta dievui Šivai (Rudrai). Pasak šventyklos įrašų, šis pastatas pastatytas 1213 m. Kakatyjų dinastijos valdovo Ganapatidevos laikais, generolo Rečerlos Rudros.

Šventykla iš smiltainio statyta ~40 metų. Pastatas pasižymi gausiai išpuoštais pilioriais ir sijomis – šios konstrukcinės dalys išskaptuotos iš granito ir dolerito. Būdinga piramidiška vimana, pastatyta iš lengvų poringų plytų (tokios lengvos, kad neskęsta vandenyje) ir leidžianti išlaikyti stogo struktūrą. Aukšto meninio lygio šventyklos skulptūros vaizduoja liaunas šokėjas išilgintais kūnais ir galvomis, mitinius gyvūnus.Michell, George; Davies, Philip H. (1989). The Penguin Guide to the Monuments of India, Volume 1: Buddhist, Jain, Hindu. London: Penguin Books. Šventyklos aplinka, kurią sudaro kalnų papėdės, miškas, tvenkinys, dirbami laukai, parinkta pagal hinduistinius šventyklų statybų kanonus.Kakatiya Rudreshwara (Ramappa) Temple, Telangana, unesco.org Šventykla vadinama jos architekto Ramapos garbei.Dobbie, Aline (2006). India: The Elephant’s Blessing. Melrose Press.

Ramapos (Kakityjų Rudrešvaros) šventykla 2021 m. įtraukta į UNESCO pasaulio paveldo sąrašą.

 Šaltiniai 

Kategorija:Hinduizmo šventyklos
Kategorija:Telangana